जिलास्तर पर कंट्रोल रूम बनाकर तैयारियों की समीक्षा करे समिति
अखिलभारतीय जाट आरक्षण संघर्ष समिति के नेतृत्व में जसिया में चल रहा जाट न्याय धरना रविवार को 36वें दिन में प्रवेश कर गया। धरना स्थल कमेटी के जिला महासचिव कृष्णलाल हुड्डा ने कहा कि 20 मार्च को दिल्ली कूच के लिए रविवार तक पांच हजार ट्रैक्टर-ट्रॉलियों का रजिस्ट्रेशन हो चुका है। 19 मार्च तक यह संख्या 25 हजार तक पहुंचेगी। वहीं, समिति के राष्ट्रीय अध्यक्ष यशपाल मलिक रविवार को गुरुग्राम झज्जर के धरनों में शामिल हुए तथा इसके बाद हादसे का शिकार हुए रोहतक के सुनारियां निवासी विजय के घर पहुंच शोक-संतृप्त परिजनों को सांत्वना दी। मलिक ने कहा कि समाज के लोग गांव-गांव जाकर प्रचार कर दिल्ली कूच की योजना बनाना शुरू कर दें ताकि 20 मार्च को ज्यादा से ज्यादा लोग दिल्ली कूच करें।
उन्होंने कहा कि ज्यादा से ज्यादा ट्रैक्टर-ट्रॉलियों का रजिस्ट्रेशन कर धरना कमेटी जिला स्तर पर कंट्रोल रूम बनाए तथा जिला कार्यकारिणी दिल्ली कूच की तैयारियों की समय-समय पर समीक्षा करती रहे।
यूपी के अध्यक्ष भी पहुंचे
जसियाधरना स्थल पर उत्तर प्रदेश के अध्यक्ष मानवेंद्र वर्मा भी अपने दल-बल के साथ पहुंचे। उन्होंने मंच से घोषणा की कि 20 मार्च को उत्तर प्रदेश से भी भारी संख्या में ट्रैक्टर-ट्रॉली हरियाणा के भाईयों के समर्थन में दिल्ली कूच करेंगे।
दिल्ली कूच के लिए अब तक 5 हजार ट्रैक्टर-ट्रॉलियों का रजिस्ट्रेशन, 19 मार्च तक 25 हजार का लक्ष्य
hin_Deva hin_Deva hin_Deva bho_Deva hin_Deva hin_Deva